China devine a doua țară din lume care își plantează steagul pe Lună. .
China și-a plantat steagul pe Lună, în timpul misiunii Chang’e-5. Sunt 51 de ani de când SUA și-a pus primul steag pe Lună. Este a treia aselenizare cu succes a Chinei în șapte ani.
China și-a plantat steagul pe Lună, la mai bine de 50 de ani după ce SUA au făcut asta pentru prima oară, relatează BBC.Imaginile de la Administrația Națională a Spațiului din China arată drapelul chinez, care se menține pe suprafața lunară fără vânt. Acestea au fost făcute de o cameră de pe sonda spațială Chang’e-5 înainte ca aceasta să părăsească Luna cu probe de rocă.Două misiuni lunare chinezești anterioare nu au avut posibilitatea să planteze steagul.Modulul spațial chinez pe Lună, înainte de decolare. Steagul poate fi văzut în dreapta.SUA au plantat primul steag pe Lună în timpul misiunii Apollo 11 din 1969. Alte cinci steaguri americane au fost plantate pe suprafața lunară în timpul misiunilor ulterioare până în 1972.Ziarul Global Times, condus de stat, a declarat că steagul chinez a fost un memento al "entuziasmului și inspirației" resimțite în timpul misiunilor americane Apollo.Steagul nu este unul obișnuit însă. Toate părțile sale sunt protejate împotriva temperaturilor scăzute, a declarat liderul de proiect Li Yunfeng pentru Global Times."Un steag obișnuit de pe Pământ nu ar supraviețui mediului lunar sever", a spus dezvoltatorul proiectului, Cheng Chang.Misiunea Chang’e-5 este a treia aselenizare cu succes a Chinei în șapte ani.